TMB ยังรูดต่อกว่า 3% ผิดหวังกำไร Q1/60 ไม่แจ่ม!
TMB ยังรูดต่อกว่า 3% ผิดหวังกำไร Q1/60 ไม่แจ่ม! ล่าสุด ณ เวลา 11.06 น. ราคาหุ้นอยู่ที่ระดับ 2.24 บาท ลบ 0.08 บาท หรือ 3.45% ด้วยมูลค่าซื้อขาย 498.60 ล้านบาท โดยราคาหุ้นปรับตัวลงเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 2.44 บาท เมื่อวันที่ 17 เม.ย.60 
19 เม.ย. 2560

ผู้สื่อข่าวรายงานว่า ราคาหุ้นธนาคารทหารไทย จำกัด (มหาชน) หรือ TMB ณ เวลา 11.06 น. อยู่ที่ระดับ 2.24 บาท ลบ 0.08 บาท หรือ 3.45% ด้วยมูลค่าซื้อขาย 498.60 ล้านบาท

โดยราคาหุ้นปรับตัวลงเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 2.44 บาท เมื่อวันที่ 17 เม.ย.60 ทั้งนี้ปัจจัยที่ส่งผลให้ราคาหุ้นปรับตัวลงนั้น คาดว่ามาจากความผิดหวังประกาศงบไตรมาส 1/60 ออกมาไม่สดใส โดย TMB รายงานผลการดำเนินงานประจำไตรมาส 1/2560  สิ้นสุดวันที่ 31 มี.ค.60 (รวมบริษัทย่อย)  มีกำไรสุทธิ 2.10 พันล้านบาท หรือมีกำไรสุทธิ 0.0479 บาทต่อหุ้น เพิ่มขึ้น 0.20% จากปีช่วงเดียวกันของปีก่อนมีกำไรสุทธิ 2.10 พันล้านบาท หรือมีกำไรสุทธิ 0.0478 บาทต่อหุ้น